बेलायत । बेलायतका गृहमन्त्री साजिद जाविदले स्नायु विष आक्रमणवाट एक बेलायती जोडी सिकिस्त अवस्थामा पुगेको घटनाका विषयमा रुसले स्पष्टिकरण दिनुपर्ने बताएका छन् ।
चार्ली रोली र डाउन स्ट्रगसमाथि स्नायु प्रणालीलाई प्रभावित पार्ने रसायन ‘नर्भ एजेन्ट’ आक्रमण भएको घटनाको रुसले अगाडी आएर प्रष्ट पार्नुपर्ने बताएका हुन ।
सांसदहरूलाई सम्बोधन गर्दै गृहमन्त्री जाविदले दक्षिण इंग्ल्याण्डमा एक बेलायती जोडीलाई ज्यानै जानसक्ने अवस्थामा पुर्यारउन प्रयोग भएको स्नायु विष र चार महिनाअघि एकजना भूतपूर्व रुसी गुप्तचर र उनकी छोरीमाथि प्रयोग भएको विष एकै प्रकारको भएको पनि जानकारी दिए ।
पछिल्लो घटनामा पनि मस्कोको संलग्नता देखिएमा बेलायतले थप कारबाहीबारे विचार गर्ने उनको भनाइ छ । आक्रमणमा प्रयोग भएको स्नायु विष ’नोभिचोक’ भनिने रासायनिक अस्त्र समूहमा पर्ने बताइएको छ ।
गम्भिर अवस्थामा रहेका बेलायती जोडीले बिरामी पर्नुअघि भ्रमण गरेका सबै छ वटा स्थानलाई प्रवेश निषेधित क्षेत्र घोषणा गरेर अनुसन्धान भैरहेको छ ।
रुसले उक्त हमलामा आफ्नो कुनै संलग्नता नरहेको बताउँदै आएको छ । रुसी विदेश मन्त्रालयकी प्रवक्ताले बेलायती प्रहरीले रुसी सुरक्षा अधिकारीहरुलाई सहयोग गर्नुपर्ने र उनकै शब्दमा फोहरी राजनीतिक खेलमा लाग्न नहुने बताएकी छिन् ।।
काठमाडौं : युरोपका नेताहरुले युरोपेली युनियन ‘इयु’ बाट बहिर्गमन ‘ब्रेक्जिट’ सम्बन्धी सम्झौताको मस्यौदालाई बेलायती संसद्ले अस्वीकृत गरे फेरि वार्ता नगर्ने ...